CELEX: 62021CB0087
Language: fi
Date: 2021-10-14 00:00:00
Title: Asia C-87/21: Unionin tuomioistuimen määräys (kuudes jaosto) 14.10.2021 (ennakkoratkaisupyyntö, jonka on esittänyt Curtea de Apel Cluj – Romania) – NSV ja NM v. BT (Ennakkoratkaisupyyntö – Unionin tuomioistuimen työjärjestyksen 99 artikla – Kuluttajansuoja – Direktiivi 93/13/ETY – Kuluttajasopimusten kohtuuttomat ehdot – Soveltamisala – 1 artiklan 2 kohta – Pakottavia lakeja tai asetuksia heijastavat sopimusehdot – Valuuttamääräiset luottosopimukset – Valuuttakurssiriskiä koskevat sopimusehdot, joissa toistetaan kansallisen oikeuden dispositiivinen säännös – Lainanantajana olevalle rahoituslaitokselle kuuluvan tietojenantovelvoitteen väitetty laiminlyönti – Vilpitöntä mieltä koskeva edellytys – Kansallisen tuomioistuimen on tutkittava asia ensisijaisesti direktiivin 93/13 1 artiklan 2 kohdan kannalta)

7.2.2022   
            
            
               FI
            
            
               Euroopan unionin virallinen lehti
            
            
               C 64/4
            
         
      Unionin tuomioistuimen määräys (kuudes jaosto) 14.10.2021 (ennakkoratkaisupyyntö, jonka on esittänyt Curtea de Apel Cluj – Romania) – NSV ja NM v. BT
      (Asia C-87/21) (1)
      
      (Ennakkoratkaisupyyntö - Unionin tuomioistuimen työjärjestyksen 99 artikla - Kuluttajansuoja - Direktiivi 93/13/ETY - Kuluttajasopimusten kohtuuttomat ehdot - Soveltamisala - 1 artiklan 2 kohta - Pakottavia lakeja tai asetuksia heijastavat sopimusehdot - Valuuttamääräiset luottosopimukset - Valuuttakurssiriskiä koskevat sopimusehdot, joissa toistetaan kansallisen oikeuden dispositiivinen säännös - Lainanantajana olevalle rahoituslaitokselle kuuluvan tietojenantovelvoitteen väitetty laiminlyönti - Vilpitöntä mieltä koskeva edellytys - Kansallisen tuomioistuimen on tutkittava asia ensisijaisesti direktiivin 93/13 1 artiklan 2 kohdan kannalta)
      (2022/C 64/05)
      Oikeudenkäyntikieli: romania
      
         Ennakkoratkaisua pyytänyt tuomioistuin
      
      Curtea de Apel Cluj
      
         Asianosaiset
      
      
         Kantajat: NSV ja NM
      
         Vastaaja: BT
      
         Määräysosa
      
      Kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 1 artiklan 2 kohtaa on tulkittava siten, että kuluttajan ja elinkeinonharjoittajan väliseen valuuttamääräiseen luottosopimukseen sisällytetty ehto, joka ilmentää kansallisen oikeuden dispositiivista säännöstä, ei kuulu kyseisen direktiivin soveltamisalaan, vaikka
      
                  —
               
               
                  kansallinen lainsäätäjä ei ole tarkastellut mainittua kansallisen oikeuden säännöstä kuluttajan ja elinkeinonharjoittajan etujen tasapainottamisen kannalta kuluttajien kanssa tehtyjen pankkilainasopimusten erityisessä asiayhteydessä
               
            
                  —
               
               
                  elinkeinonharjoittaja on sisällyttänyt kyseisen ehdon sopimukseen noudattamatta tietojenanto- ja avoimuusvelvoitettaan
               
            
                  —
               
               
                  on olemassa viitteitä siitä, että asianomainen elinkeinonharjoittaja on sisällyttänyt kyseisen ehdon sopimukseen vilpillisessä mielessä, koska elinkeinonharjoittaja ei voi olla tietämättä, että ehdon soveltaminen saattaa luoda kuluttajan vahingoksi huomattavan epätasapainon mainitun sopimuksen osapuolten oikeuksien ja velvollisuuksien välille.
               
            
         (1)  EUVL C 206, 31.5.2021.